Ջուլիետ Միտչել

**Ջուլիետ Միտչել** (), բրիտանացի գրող, սոցիալիստ ֆեմինիստ և հոգեվերլուծաբան։

## Կենսագրություն
Ջուլիետ Միտչելը ծնվել է 1940 թվականի հոկտեմբերի 4-ին Նոր Զելանդիայի Քրայսթչերչ քաղաքում։ 1944 թվականին տեղափոխվել է Անգլիա, որտեղ ապրել է տատիկի ու պապիկի հետ։ 1962 թվականին նա ավարտել է Օքսֆորդի Սուրբ Աննայի քոլեջը, ստանալով անգլերենի մասնագետի որակավորում: Նա 1962-1970 թվականներին դասավանդել է անգլիական գրականություն Լիդսի և Ռեդինգի համալսարանում: Նա գրում է երկու գիրք՝ հիմնված իր հետազոտության վրա, որոնք ներառում էին Շեքսպիրի, եղբայրների ու քույրերի և նրանց հարաբերությունների ուսումնասիրությունները, ինչպես նաև «մոր օրենքի» դերի տեսական ուսումնասիրությունը եղբայրների և քույրերի հարաբերություններում:

1960-ական թվականներին նա ակտիվ էր «Նոր ձախ» շարժման մեջ և աշխատում էր *New Left Review* ամսագրի խմբագրական խորհրդի կազմում:

## Կարիերա
Միտչելը արժանացավ մեդիայի զգալի ուշադրությանը *New Left Review* ամսագրում (1966) իր «Կանայք. ամենաերկար հեղափոխությունը» հոդվածի հրապարակումից հետո,
որտեղ նա պնդում էր, որ չնայած կնոջ դիրքը արտադրական հարաբերություններում առանցքային նշանակություն ունի, անհավասարության ըմբռնումը պահանջում է վերլուծություն այն մասին, թե ինչպես է ճնշումը կառուցվում ենթագիտակցականում և դառնում իգական ես-ի մաս:

Միտչելը Օքսֆորդի Հիսուսի քոլեջի հոգեվերլուծության պրոֆեսոր է և Քեմբրիջի համալսարանի գենդերային հետազոտությունների կենտրոնի հիմնադիրը։ 2010 թվականին նա ստանձնել է Լոնդոնի համալսարանական քոլեջի Հոգեվերլուծական ստուդիաների ընդլայնված դոկտորական դպրոցի տնօրենի պաշտոնը։ Ներկայումս Միտչելը «Գենդերային ուսումնասիրություններ» ամսագրի խմբագրական խորհրդի անդամ է։

## «Հոգեվերլուծություն և ֆեմինիզմ»
Միտչելը առավել հայտնի է «Հոգեվերլուծություն և ֆեմինիզմ. Ֆրեյդ, Ռայխ, Լեյնգ և կանայք» (1974) գրքով, որտեղ նա փորձել է հաշտեցնել հոգեվերլուծությունն ու ֆեմինիզմը այն ժամանակ, երբ դրանք անհամատեղելի էին համարվում: Այս գրքում նա համաձայն է Ժակ Լականի գաղափարի հետ գենդերային ինքնության հիմքում ընկած խորհրդանշական կառուցվածքի հետ: Նա տեսավ Ֆրոյդի ասիմետրիկ տեսակետը առնականության և կանացիության մասին որպես հայրիշխանական մշակույթի իրողությունների արտացոլում և փորձեց օգտագործել կանացիության նրա քննադատությունը հայրիշխանությունը քննադատելու համար:

«Հգեվերլուծություն և ֆեմինիզմ» գրքի պնդման կարևոր մասն այն է, որ մարքսիզմն առաջարկում է մոդել, որտեղ կարող են առաջանալ երեխաների դաստիարակության ոչ հայրապետական ​​կառույցներ:

Գրքի առաջին մասը պարունակում է Ֆրոյդի թեզերի վերաիմաստավորում, բայց այն ավելի շուտ լուսաբանում է հոգեվերլուծության հարաբերությունների իր սեփական տեսլականը ֆեմինիզմի հետ, քան բացահայտում Ֆրոյդի «ճշմարիտ» տեսակետները: Իր աշխատանքում հեղինակը շոշափում է ֆեմինիզմի և հոգեվերլուծության «ցավի կետերը»՝ սեռը, քաղաքականությունը և ընտանիքը, Էդիպյան բարդույթը. այս բոլոր թեմաները սուր կերպով են ծառանում նրանց առջև, ովքեր առանձնացնում են Ֆրոյդի ուսմունքները ֆեմինիզմից:

## Աշխատություններ
* «Կանանց սեփականություն» (1971)
* «Հոգեվերլուծություն և ֆեմինիզմ. Ֆրեյդ, Ռայխ, Լեյնգ և կանայք» (1974)
* «Կանայք. ամենաերկար հեղափոխությունը» (1984)
* Mad Men and Medusas. Reclaiming Hysteria (2000)
* «Siblings: Sex and Violence» (2003)
*  (ռուսերեն)
* «Скрытая жизнь братьев и сестер: Угрозы и травмы» — : Когито-Центр, 2020. — 343 с. — ISBN 978-5-89353-603-4. (ռուսերեն)

## Ծանոթագրություններ

## Արտաքին հղումներ
* Ջ․ Միտչել, «Կանայք. ամենաերկար հեղափոխությունը» (1966)
* Հիսուսի քոլեջ, Քեմբրիջի համալսարանի կայքէջ
* UCL profile
* Women's Rights: Radical Change, Միտչելը BBC-ի բանավեճի տեսանյութում, որն առաջին անգամ հեռարձակվել է 1974 թվականին
* Զրույց Ջուլիետ Միտչելի հետ
* Ալան Մաքֆարլեյնի հարցազրույցը Ջ․ Միտչելի հետ, 6 մայիսի, 2008  (տեսանյութ)

Կատեգորիա:Բրիտանացի գիտնականներ
Կատեգորիա:Բրիտանացի ֆեմինիստ գրողներ
Կատեգորիա:Կին գրողներ
Կատեգորիա:Կին հոգեբաններ